Stéger Xavér Ferenc 200 - kosztümös séta
2024-08-31 15:00 - 17:00 (Europe/Budapest) | Hamvas Béla Pest Megyei Könyvtár, Pátriarka u. 7., Szentendre, Pest, 2000
Mélyen tisztelt Urak és Úrhölgyek!
Városunk híres szülötte, méltán tisztelt és szeretett polgára, Stéger Xavér Ferenc Úr születésének napján méltó megemlékezést szervezünk, melyre mindenkit invitálunk. Az első harmincz jelentkező személy a zártkörű sétán és uzsonna-koncerten is részt veend.
Kérjük a részvételi szándékot előre jelezni méltóztassanak!
Megjelenésükre feltétlen számítunk!
Sétavezető: Komáromi-Raisz Borbála
Időtartam: Kb. 2-2,5 órás interaktív séta több pihenővel, meglepetésselMaximális létszám: 30 főRegisztráció: komaromi.borbala@pmk.hu
Ár: 2.500 Ft / fő

Indulás: Hamvas Béla Pest Megyei Könyvtár, főbejárat (2000 Szentendre, Pátriárka utca 7.)

Nyomozz a város történelmi emlékei közt!
2024-08-31 15:00 - 17:00 | Városi Vendégház, Fő tér 12., Szentendre, Pest, 2000
Lenne kedved egy kis művészettörténeti nyomozásba kezdeni a városban?
Akkor rajta! Használjuk a képzeletbeli időutazó távcsövünket, és vizsgáljuk meg közelebbről Szentendre épített és képzőművészeti örökségének nyomait az ókortól a középkoron és az újkoron át egészen a modern kori emlékekig.
Mindezt úgy, hogy az egyes történelmi korszakokat jellemző művészeti „stilisztikai nyomok” keresgélése közben elkészítjük saját, fotómontázsos időkorongunkat, amely emlékeztet majd arra, hogy ez a Duna-parti, elbűvölő kisváros micsoda kincseket is rejt.
Nem kell más hozzá, mint olló, ragasztó, amelyeket mi biztosítunk, és kellő elszántság a nyomozáshoz, amit pedig te tudsz magaddal hozni!A foglalkozást tartja: Bors-Bulbuk Zsuzsanna művészettörténész

A magyar csokoládéművészet világszínvonalú! -11 tételes kóstolósor
2024-08-31 15:00 - 17:00 | Édeni Édességek Boltja, Dumtsa Jenő utca 9., Szentendre, Pest, 2000, Magyarország
Ki mesél és kóstoltat?
Mélyi Márta
Édeni munkatárs
kakaókultúra rajongó
Csokikóstolóra hívunk az Éjjel-Nappal Feszten!!
Tudtad, hogy a magyar csokoládéművészet világszínvonalú?
Gyere, kóstolj velünk, megmutatjuk!
Várunk megújuló csokoládékóstoló eseménysorozatunk premierjén, ahol reflektorfénybe kerülnek a magyar bean-to-bar csokoládék!
A kóstoló 11 állomása során a kakaóbabtól a forró csokoládén keresztül egészen a táblás csokoládékig eljutunk, miközben apró kitérőket teszünk a drazsék, a bonbonok és a vegán csokoládé világába is.
Kóstold meg a legjobb magyar csokoládékat és fedezd fel azokat az egyedi ízjegyeket és aromákat, amelyek minden táblában ott rejtőznek!
Itt tudsz jelentkezni a kóstolóra: https://csokibolt.hu/spl/949400/Edeni-csokoladekostolo
A helyszínen is fizethetsz, ebben az esetben a webes vásárláskor jelöld be a „Személyes átvétel szentendrei szaküzletünkben” módot, ezzel regisztrálsz.
Maximális létszám: 12 fő
Időtartam: kb 60 perc
Bevezető ára: 7990 Ft

Nyárzáró Összművészeti Nap - A Beat! kiállítás finisszázsa
2024-08-31 15:00 - 23:00 | Szentendrei Régi Művésztelep, Bogdányi u. 51., Szentendre, Pest, 2000
Mozgalmas programsorozattal zárul a Beat! fotókiállítás a Szentendrei Régi Művésztelep kertjében és műtermeiben. A győri Design Campus kortárs pop-up kiállítása mellett a délután folyamán a beatkorszak tematikához kapcsolódva a Szárnyas Doboz matricakészítő workshopján vehetnek részt kicsik és nagyok egyaránt, valamint a Magyar Rocktörténet képregény kitelepülésének köszönhetően jobban megismerhetik a korszak alkotóit, jelentős alakjait. A jó hangulatot az esti órákban majordorci akusztik koncert és Szárnyasdoboz DJ set alapozza meg.
PROGRAM:15:00 – 19:00 – Matricakészítő workshop, a Szárnyas Doboz közreműködésével15:00 – 19:00 – Képes Krónikák kitelepülés és vásár (Magyar Rocktörténet képregény)19:00 – 20:00 – Magyar Rocktörténet kerekasztal a kor ikonikus szereplőivel20:00 – 21:00 – majordorci akusztik koncert21:00 – 23:00 – Szárnyasdoboz DJ set

No signal - kortárs táncperformansz
2024-08-31 16:00 - 17:00 | Dunaparti Művelődési Ház, Dunakorzó 18., Szentendre, Pest, 2000, Magyarország
Kortárs táncperformansz a Dunaparti Művelődési Ház udvarán, a Barlang színpadán.

Magány, egyedüllét, csend.Kapcsolódás, érintés, tömeg.

Az ember önmagához és közösséghez fűződő kapcsolatát, a társas lét örömeit és küzdelmeit kutatja legújabb darabjában a Kortárs&Balett Tánccsoport. Egy változatos szabadtéri performance keretében merülhetnek el az érdeklődők az elmagányosodás és szociális interakciók hálójában – a tánc nyelvén, magával ragadó zenék és mozdulatok segítségével.

Az előadás ingyenes.

RUSTICA BORKÓSTOLÓ PINCETÚRÁVAL
2024-08-31 16:00 - 17:00, 2024-08-31 18:00 - 19:00 | Rustica Borműhely, Gőzhajó u. 2., Szentendre, 2000, Magyarország
4 tételes borkostoló pincetúrával. Hűtse le magát nálunk, találkozzunk Szentendre belvárosában található 100 m hosszú borospincénkben, ahol a bort készítjük! Elmeséljük, hogy melyik bornál milyen kihívásokkal néztünk szembe, hogy mi a különbség, ha ugyanazt a bort light, medium vagy strong pörkölésű hordókban érleljük.
A program hossza körülbelül 1 óra, a pincében 10-12 fok van, érdemes melegebb ruhával is készülni.
Előzetes bejelentkezés ajánlott az info@rusticabor.hu e-mail címen.
A borkóstoló ára: 6000 Ft/fő
Időpontok:
augusztus 30. (péntek) 16:00, 18:00
augusztus 31. (szombat) 16:00, 18:00
szeptember 1. (vasárnap) 16:00, 18:00

XI. Szentendrei Macskakő & Örömtánc
2024-08-31 16:00 - 17:00 | Blue Land Folklor
Az Abraka-Dabra Hastánc Csoport bemutatója a Virágok és Kívánságok terén.

GYULAPAPA RETRO ZENÉI A RETRO DESIGN CENTERBEN
2024-08-31 16:00 - 18:00 | Retro Design Center, Rév u. 4., Szentendre, Pest megye, 2000
A Retro Design Center udvarán Gyulapapa retro zenéi színesítik a ’70-es, ’80-as évek világából származó „filléres emlékeink” kiállításának megtekintését. Élvezhetjük a 60-as, 70-es, 80-as évek rockklasszikusainak (Beatles, Hollies, Bob Dylan, Joan Baez, Kris Kristofferson, Leonard Cohen stb.) számait gitáron, és ha kedvünk tartja, énekelhetünk is Gyulapapával a szocialista autóipar remekeivel a háttérben.
A program belépőjeggyel látogatható.

FINISSZÁZS | Kurátori tárlatvezetés | Jávor Piroska: Játék a "Parnasszuson"
2024-08-31 16:00 - 18:00 | Szentendrei Képtár, Fő tér 2-5., Szentendre, Pest, 2000, Magyarország
A Ferenczy Múzeumi Centrum idén is csatlakozik programjaival a város háromnapos, nyárzáró eseményéhez a Szentendre Éjjel-Nappal Nyitva fesztiválhoz. Ilyenkor Szentendre hangulatos utcácskái megtelnek fényekkel, zenével, irodalommal, gasztronómiai programokkal és művészettel! A városban sétálva a múzeumokat se hagyjuk ki: múzeum korzóval, tárlatvezetésekkel és kreatív programokkal, szombaton pedig 1-et fizet 3-at vihet akcióval várjuk vendégeinket.
Nyitvatartás a Szentendre Éjjel-Nappal Nyitva fesztivál alatt: pénteken – szombat 10.00 – 21.00, vasárnap 10.00 – 18.00
✸ ✶ ✸ ✶ ✸ ✶
Mazányi Judit művészettörténész tárlatvezetése a Jávor Piroska: Játék a „Parnasszuson” című kiállításon.
Szentendre nem panaszkodhat arra, hogy a Múzsák csak ritkán látogatták meg a várost az elmúlt több mint száz évben. A Réti-tanítványok 1926-os letelepedése és az általuk megalapított Szentendrei Festők Társasága keltette fel a művészek érdeklődését a mediterrán hangulatú kisváros iránt. Már az 1930-as években is számos festő látogatta a települést, sőt, többen le is telepedtek. A Régi Művésztelepnek nevezett művészkolóniában 1945 után számos neves alkotó dolgozott. Festőkből tehát nem volt hiány, amikor az1960-as évek vége felé megszületett a döntés, hogy Szentendre kap egy újabb művésztelepet a Kálváriadombon. 1969 őszére készültek el az új műteremlakások. Itt kapott műtermet Asszonyi Tamás szobrászművész és felesége, Jávor Piroska festőművész.Az Új Művésztelep az itt letelepedőknek az alkotó munkához évtizedek óta nyugodt légkört biztosít, tehát bátran nevezhetjük szentendrei Parnasszusnak.
Jávor Piroska a Képzőművészeti Főiskola befejezése után költözik a telepre. Kezdetben a tűzzománc dekorativitása vonzza, de gobelin-készítéssel is kísérletezik, végül mégis a festészetet választja kifejező eszközül. A szentendrei művészet több évtizedes történetében markáns törekvések egyikeként jelenik meg a geometrizáló nonfigurativitás, és a konstruktív képépítés. Jávor Piroska ennek a vonulatnak egy általa kidolgozott változatát teremti meg. Kezdetben akvarelljei hívják elő a különös lebegő formációkat, amelyek időnként tárgyias utalásokat is hordoznak. Majd az olajképeken a geometrikus alakzatokat szabálytalan motívumokkal varázsolja személyessé, miközben a háttér kézjegyet eltüntető precizitása intellektuálissá teszi a személyességet. Az elmúlt közel 20 évben a formavilág kristályosabbá válik, és megnő a szabályos geometriai elemek és matematikai összefüggések játékossága. A betűk és számok egyszerre lesznek jelentéssel teli alakzatok és ritmizáló formák. A színek pedig szinte vizuális dallamok taktusaiként értelmezhetők.
Belépőjeggyel látogatható.
* * *További Szentendre Éjjel-Nappal Nyitva fesztivál programok:
AUGUSZTUS 30. PÉNTEK, 18:00MÚZEUM KORZÓ | AZ ALAPÍTÓK NYOMÁBAN
* AUGUSZTUS 31. SZOMBAT, 17:00DIVAT | ÍZEK | UTAZÁS
*AUGUSZTUS 31. SZOMBAT, 18:00
ÚJRÁZÁS | Újra hasznos ötletek a divatban és a konyhában. Újra játszás. Öltöztessünk madárijesztőt!
SZEPTEMBER 1. VASÁRNAP, 18:00MESÉS MÚZEUM KORZÓ | ÉGIGÉRŐ TEMPLOMOK
*1-et fizet 3-at vihet: Szombati programjaink az aznapi múzeumi sétajeggyel végiglátogathatóak.
* * *A hétvégén látogatható kiállítások:
• Czóbel Múzeum, Szentendre, Templom tér 1.Paletták – Czóbel Béla párizsi és magyarországi kapcsolatai
• Ferenczy Múzeum, Szentendre, Kossuth Lajos u. 5.A GYŰJTEMÉNY (1900-2022)Finom életek – A gyűjtemény diákszemmelAz FMC diákkurátorainak válogatásaTakarékos módi – néprajzi kiállítás
• Kmetty Múzeum, Szentendre, Fő tér 21.Barcsay Jenő: A formák ritmusa
• Kovács Margit Kerámiamúzeum, Szentendre, Vastagh Gy. u. 1.Kovács Margit, a Duna királynője
• Szentendrei Képtár, Szentendre, Fő tér 2-5.Játék a „Parnasszuson” – Jávor Piroska festőművész kiállítása
• Vajda Múzeum, Szentendre, Hunyadi u. 1.Vajda Lajos Szentendréje – Vajda motívumvilágának nyomában
• PhotoLab – Vajda Múzeum, Szentendre, Hunyadi u. 1.Tropical Depression – Kudász Gábor Arion kiállítása

A művészet mint gyógyítás
2024-08-31 16:00 - 18:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
Mráz Lilla és Ur Eleonóra közös kiállításmegnyitója

„Egy ideje elkezdtem sétálni, pedig évekig unszoltam magam a rendszeres mozgásra, de nem tudtam nekiindulni. Kis útjaim soràn egyre több dolgot fedeztem fel és ràjöttem, hogy szinte egy karnyújtásnyira rengeteg minden vesz körül. Egyre jobban megismertem a gyógynövényeket, amit érdekesnek találtam leszedtem és kiszárítottam magamnak. De a leginkább maga az út volt ami elindított a gyógyulás felé. A madarak csicsergése, a táj, a növények látvány, a ciklikusság követése a lelkemet is feltöltötte mindig. Az alkotàs is egyfajta terápia számomra, mindig is alkottam amikor csak tudtam, de egy hosszabb betegségnek köszönhetően otthon kellett maradnom egy időre. Egyik nap fogtam magam és kipróbáltam egy olyan technikát amit utoljára kiskoromban használtam amikor szakkörre jártam. Elkészült az első vázám és csak néztem és elfogott az érzés, hogy régóta nem éreztem magaménak ennyire semmit és boldog vagyok. Azóta új irányt vett a művészetem és egyre jobban vagyok fizikailag és lelkileg is. Ezért adta magát, hogy megmutassam a természet ezen oldalának szépségét és más is megláthassa, hogy milyen értékek vesznek minket körül. „
Mráz Lilla-keramikus

„Már régóta hirdetem, hogy minden művészet terápia, tapasztaltam magamon is és a hozzám érkezőkön is. Teljesen mindegy, hogy milyen művészeti ághoz nyúlunk de tudunk általa gyógyulni tudatosan de tudattalanul is. Ezen a kiállításon főképp a transzcendenssel való kapcsolódásom során készült festményeimet mutatom be. „
Ur Eleonóra -batikfestőművész

A program ingyenes.

Yoféle üzenetek - ingyenes matricakészítő workshop
2024-08-31 16:00 - 20:00 | Yoféle Hely, Bogdányi út 5., Szentendre, Pest megye, 2000, Magyarország
Kedves Yofélék! ♡
Gyertek és terjesszétek velünk együtt a boldogságot! Üzenjünk a világnak és a benne élő embereknek, hogy pozitívan, őszintén és szeretettel érdemes egymáshoz és a környezetünkhöz állni!
✧ Készítsünk együtt matricákat Dorka vezetésével, amivel utána kitetováljuk Szentendrét, Budapestet (vagy éppen az egész világot), kitesszük őket villanypóznákra, mosdókba, saját cuccainkra – csak hogy hirdessük, hogy pozitívan élni és tisztelni, szeretni egymást igenis fontos dolog! ✧
♛ A workshopot tartja: Bőhm Dorka (Kalandorka Studio)♥︎ A részvétel INGYENES!

Kalotaszegi egy óra a Fűzfa zenekarral
2024-08-31 17:00 - 18:00 | Dunakorzó, Dunakorzó 18., Szentendre, 2000, Magyarország
Kalotaszegi csárdást, szaporát, legényest, invertitát, hajnalit játszik a Fűzfa zenekar a Szentendre Éjjel-Nappal Nyitva fesztiválon egy órán át, 17:00-18:00 között!
Gyertek táncolni, énekelni, mindenkit szeretettel látunk!
Helyszín: Szentendrén, valahol a Duna korzón

XIII. Rotary Szentendre Jótékonysági Kacsaúsztató verseny
2024-08-31 17:00 - 18:00 | Bükkös patak (Kanonok utcai hídtól az Apor hídig)
Fogadj örökbe egy gumikacsát és versenyezz te is a szentendrei Rotary Club jótékonysági gumikacsa versenyén! Az idén 13. alkalommal megrendezésre kerülő eseményen ismét ezernél is több kacsa verseng majd a Bükkös-patakban, a Kanonok utcától az Apor hídnál lévő célig. Akikre előzetesen 24-én és 31-én a piacon, valamint a helyszínen 15:00 órától lehet fogadást kötni.
Az első 20 helyen befutott kacsa rajtszámával azonos számú sorsjegy tulajdonosai értékes tárgyakat és élményeket nyernek az esemény szponzorainak felajánlása jóvoltából. A befolyt bevételből a helyi óvodákat és a Rotary Tehetség Program szentendrei fiataljait támogatjuk.
A programon való részvétel ingyenes, a sorsjegyek javasolt ára: 1.000 Ft/db, melyet adományként fogadunk el minden érdeklődőtől. A nyeretlen szelvények tulajdonosait is számos kedvező akció várja majd aznap, részletek hamarosan.
A program menete:15:00-17:00 – a támogatói jegyek értékesítése a helyszínen17:00 – elrajtol a gumikacsa mezőny a Kanonok utcai hídtól17:30-18:00 – eredményhirdetés, a nyeremények átadása

TALÁLKOZUNK MÉRIKÉNÉL - könyvbemutató és dedikálás
2024-08-31 17:00 - 18:00 | Dumtsa Jenő 11. alatti ékszerbolt, Dumtsa Jenő utca 11., Szentendre, Pest megye, 2000, Magyarország
Könyvbemutató és dedikálással egybekötött beszélgetés Illés Krisztinával legújabb könyve, a Kifosztottak megjelenése kapcsán. A történetben megjelenő Dumtsa sétány és boltjai, a Templomdomb, a Kert utca, a Szamos Cukrászda valamint egy álombéli férfi rejtélyes mondata – Találkozun Mérikénél – adja a lélektani regény városhoz kapcsolódását.
Ne feledjétek: találkozunk Mérikénél!

DIVAT. ÍZEK. UTAZÁS | Kudász Gábor Arion: Tropical Depression
2024-08-31 17:00 - 19:00 | Vajda Múzeum, Hunyadi utca 1., Szentendre, Pest megye, 2000, Magyarország
A Ferenczy Múzeumi Centrum idén is csatlakozik programjaival a város háromnapos, nyárzáró eseményéhez a Szentendre Éjjel-Nappal Nyitva fesztiválhoz. Ilyenkor Szentendre hangulatos utcácskái megtelnek fényekkel, zenével, irodalommal, gasztronómiai programokkal és művészettel! A városban sétálva a múzeumokat se hagyjuk ki: múzeum korzóval, tárlatvezetésekkel és kreatív programokkal, szombaton pedig 1-et fizet 3-at vihet akcióval várjuk vendégeinket.

Nyitvatartás a Szentendre Éjjel-Nappal Nyitva fesztivál alatt: péntek – szombat 10.00 – 21.00, vasárnap 10.00 – 18.00

✸ ✶ ✸ ✶ ✸ ✶

Vendégünk ANH TUAN vietnámi származású dizájner.

Belépőjeggyel látogatható.

* * *
A hétvégén látogatható kiállítások:
• Czóbel Múzeum, Szentendre, Templom tér 1.
Paletták – Czóbel Béla párizsi és magyarországi kapcsolatai
• Ferenczy Múzeum, Szentendre, Kossuth Lajos u. 5.A GYŰJTEMÉNY (1900-2022)Finom életek – A gyűjtemény diákszemmelAz FMC diákkurátorainak válogatásaTakarékos módi – néprajzi kiállítás
• Kmetty Múzeum, Szentendre, Fő tér 21.Barcsay Jenő: A formák ritmusa
• Kovács Margit Kerámiamúzeum, Szentendre, Vastagh Gy. u. 1.Kovács Margit, a Duna királynője
• Szentendrei Képtár, Szentendre, Fő tér 2-5.Játék a „Parnasszuson” – Jávor Piroska festőművész kiállítása
• Vajda Múzeum, Szentendre, Hunyadi u. 1.Vajda Lajos Szentendréje – Vajda motívumvilágának nyomában
• PhotoLab – Vajda Múzeum, Szentendre, Hunyadi u. 1.Tropical Depression – Kudász Gábor Arion kiállítása

Madách táncbemutató a Szentendre Éjjel-Nappal Nyitva fesztiválon
2024-08-31 18:00 - 18:30 | Borkorzó nagyszínpad
Augusztus 31-én, 18:00-tól a Madách Táncművészeti Iskola és Stúdiók növendékei lépnek színpadra, hogy lenyűgöző előadással elvarázsoljanak minket a Szentendre Éjjel-Nappal Nyitva fesztiválon!
Helyszín: Borkorzó Nagyszínpad
Időpont: 18:00 óra
Ne maradjatok le, találkozzunk a színpad előtt, és élvezzük a táncot együtt!

A bor filozófiája
2024-08-31 18:00 - 19:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Hidegkuti Gergely szentendrei borász estjén Hamvas Béla A bor filozófiája című műve áll a középpontban. Részleteket hallhatunk az esszéből és megkóstolhatjuk a Hamvas által ajánlott borokat.
A PROGRAM INGYENES, de regisztrációhoz kötött. Jelentkezni a muvelodesszervezes@pmk.hu e-mail címen lehet.
Maximális létszám: 35 fő

TÁRSALGÓ A PPPLACCON HESNÁVAL
2024-08-31 18:00 - 19:00 | Patak Parti Placc, Bükkös part 40., Szentendre, Pest megye, 2000, Magyarország
Al Ghaoui Hesnával „Félj bátran” című könyve kapcsán beszélgetünk.A belépés ingyenes!

BOLDOG LELKEK TÁNCA - KLASSZIKUS ZENEI KONCERT FUVOLÁRA ÉS GITÁRRA
2024-08-31 18:00 - 19:00 | Pirk János Múzeum
Menyhárt Mária Magdolna és Tóth Orsika klasszikus zenei koncertje a Pirk János Múzeum nagytermében. Műsoron Bach, Gluck, Ravel, Piazzola és Weill művei.

MŰVÉSZ TERASZKONCERTEK
2024-08-31 18:00 - 19:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
2024. 08. 30. 19:00 Fool Connection Trio
Ismert pop-rock slágerek és egyéb örökzöldek
Papp Zita – ének, Szabó Anna – gitár, Németh Ferenc – gitár

2024. 08. 30. 21:00 Latin Combo Duo
Kubai élőzene – Cuban biomusic
Lili Garces – ének, maracas, guiro, Bíró Zoltán – ének, gitár

2024. 08. 31. 18:00 Klári és Tamás Duó
A 70-es évek ismert és elfeledett magyar dalai
Varga Klári – ének Glatz Tamás – gitár – ének

2024. 08. 31 21:00 Papa Jazz Trió
Táncolható, örökzöld melódiák nem csak jazz kedvelőknek
Bodnár Krisztina – ének, Makó László – szaxofon, Farkas Api – zongora

A koncert ingyenes! Asztalfoglalás ajánlott!

06/26 311 48 vagy 06 30 620 4170

ÚJRÁZÁS | Újra hasznos ötletek a divatban és a konyhában. Újra játszás. Öltöztessük madárijesztőt!
2024-08-31 18:00 - 20:00 | Ferenczy Múzeum, Kossuth Lajos u. 5., Szentendre, Pest, 2000
A Ferenczy Múzeumi Centrum idén is csatlakozik programjaival a város háromnapos, nyárzáró eseményéhez a Szentendre Éjjel-Nappal Nyitva fesztiválhoz. Ilyenkor Szentendre hangulatos utcácskái megtelnek fényekkel, zenével, irodalommal, gasztronómiai programokkal és művészettel! A városban sétálva a múzeumokat se hagyjuk ki: múzeum korzóval, tárlatvezetésekkel és kreatív programokkal, szombaton pedig 1-et fizet 3-at vihet akcióval várjuk vendégeinket.
Nyitvatartás a Szentendre Éjjel-Nappal Nyitva fesztivál alatt: pénteken – szombat 10.00 – 21.00, vasárnap 10.00 – 18.00
✸ ✶ ✸ ✶ ✸ ✶
A Takarékos módi c. kiállításunkhoz kapcsolódva Sz. Tóth Judit kurátor kalauzolásával ismerkedhetünk meg a paraszti élet megannyi érdekes és ma is hasznos praktikájával.
Belépőjeggyel látogatható.
* * *
További Szentendre Éjjel-Nappal Nyitva fesztivál programok:
AUGUSZTUS 30. PÉNTEK, 18:00MÚZEUM KORZÓ | AZ ALAPÍTÓK NYOMÁBAN
* AUGUSZTUS 31. SZOMBAT, 16:00FINISSZÁZS | Záró tárlatvezetés Jávor Piroska: Játék a „Parnasszuson” c. kiállításán
* AUGUSZTUS 31. SZOMBAT, 17:00DIVAT | ÍZEK | UTAZÁS
SZEPTEMBER 1. VASÁRNAP, 18:00MESÉS MÚZEUM KORZÓ | ÉGIGÉRŐ TEMPLOMOK
*1-et fizet 3-at vihet: Szombati programjaink az aznapi múzeumi sétajeggyel végiglátogathatóak.
* * *
A hétvégén látogatható kiállítások:
• Czóbel Múzeum, Szentendre, Templom tér 1.Paletták – Czóbel Béla párizsi és magyarországi kapcsolatai
• Ferenczy Múzeum, Szentendre, Kossuth Lajos u. 5.A GYŰJTEMÉNY (1900-2022)Finom életek – A gyűjtemény diákszemmelAz FMC diákkurátorainak válogatásaTakarékos módi – néprajzi kiállítás
• Kmetty Múzeum, Szentendre, Fő tér 21.Barcsay Jenő: A formák ritmusa
• Kovács Margit Kerámiamúzeum, Szentendre, Vastagh Gy. u. 1.Kovács Margit, a Duna királynője
• Szentendrei Képtár, Szentendre, Fő tér 2-5.Játék a „Parnasszuson” – Jávor Piroska festőművész kiállítása
• Vajda Múzeum, Szentendre, Hunyadi u. 1.Vajda Lajos Szentendréje – Vajda motívumvilágának nyomában
• PhotoLab – Vajda Múzeum, Szentendre, Hunyadi u. 1.Tropical Depression – Kudász Gábor Arion kiállítása

A 70-es évek ismert és elfeledett dalai - Varga Klári/ Glatz Tamás
2024-08-31 18:00 - 20:00 | Művész Étterem, Dumtsa Jenő u. 7., Szentendre, Pest, 2000, Magyarország
A hétvégi szentendrei minifesztivál egyik zenés programjaként a Művész teraszán együtt fedezhetjük fel újra az LGT, a Fonográf, a Generál, a Bergendy, Zorán, Kovács Kati, Koncz Zsuzsa, Zalatnay Sarolta, Máté Péter és más szerzők/előadók melódiáit. Klári és Tamás ezúttal „egy szál gitárral” és két énekhanggal idézi fel a hetvenes évek gyakran, régóta (vagy éppen egyáltalán) nem hallott, csodaszép dalait.

Street salsa, bachata, cha-cha-cha-cha
2024-08-31 18:00 - 22:00 | Tourinform Iroda előtt
Mindenkit várunk szeretettel nyárzáró, évadnyitó táncos bulira.
Aki nem fél velünk táncolni, az ott lesz.
Lesz salsa, bachata, cha-cha-cha-cha, animáció, rueda…és sok jó zene.
Időpont és helyszín:2024. augusztus 31.-Dumtsa korzó, (Tourinform), 18:00-22:00
Az esemény ingyenes.
Táncolj Szentendre! ¡Vamos a bailar!

EIKE: Eredet (kiállításmegnyitó)
2024-08-31 19:00 - 20:00 | Vajda Lajos Stúdió, Péter Pál u. 6., Szentendre, Pest, 2000
EIKE: Eredet
2024.08.31-2024.09.29.Vajda Lajos Stúdió Pinceműhely
Megnyitó: 2024.08.31. 19.00Megnyitja: Százados László művészettörténész

EIKE (Eike Berg) német származású művész, 1990 és 2012 között Budapesten élt, meghatározó szerepet játszott a magyar médiaművészeti szcénában. Munkásságának középpontjában az emberi tudás és érzékelés szerveződésének és természetének kérdése áll.

Az EREDET installáció az AI segítségével jött létre, példa ez az új technológiák használatára, ahol a technológia tulajdonságai és hibái közvetlen kölcsönhatásba lépnek a műalkotás tartalmával. Egy álom intenzív jelenléte keveredik a tudatalatti logikai hibáival.
A Vajda Lajos Stúdió pincehelységében a látogató alászáll a tudatalattiba, életünk eredetéhez, a gyerekkorunkhoz, ami egész életünkre hatással bír.

A kiállítás megtekinthető szombat, vasárnap 14:00-18:00, Szentendre, Péter Pál utca 6.

Raku és Rustica Dunkel Norbert zenéivel
2024-08-31 19:00 - 20:00 | Rustica Borműhely, Gőzhajó u. 2., Szentendre, 2000, Magyarország
Boros, zenés próza est a szentendrei Rustica Borműhely boraival és Raku kerámia kupákkal.
Dunkel Norbert zeneszerző, zene terapeuta muzsikája köti össze Hamvas Béla gondolatait a Rustica Borműhely boraival és a Raku Manifestations boros kupáival.
„Végül is ketten maradnak Isten és a bor” – addig is várunk szeretettel minden zene, bor és hamvasi gondolat szeretőt, érdeklődőt!
Előzetes regisztráció szükséges az m.szabo.aniko@gmail.com e-mail címen.

Marcello and the Flaming Boppers
2024-08-31 19:00 - 21:00 | Folt Kávézó, Kucsera Ferenc u. 11., Szentendre, Pest, 2000, Magyarország
Az együttes olyan képzett zenészekből jött létre, akik az ország legnépszerűbb rockabilly, rock and roll zenekaraiban játszottak és játszanak a mai napig a Flaming Boppers trió mellett.

Marcello énekes-gitáros azért alapította a formációt, hogy a Rock’N’Roll életérzést a lehető legtöbb embernek átadhassa. Az együttes saját szerzemények mellett, az 50-es, 60-as évek legnépszerűbb dalait adja elő . Többek között olyan előadóktól játszanak slágereket, mint Elvis Presley, Chuck Berry, Johnny Cash vagy Jerry Lee Lewis.

A belépés ingyenes!

Folt Kávézó asztalfoglalás:
foltnok@gmail.com
06 30 448 8515

Méhek koncert
2024-08-31 19:00 - 21:00 | Kacsakő Bisztró, Duna korzó 21, Szentendre, Pest, 2000, Magyarország
A szarkasztikus rovarpop ismét átveszi az uralmat a kavicsoson. Méhes Csaba és csapata ismét nem hagy kívánni valót maguk után.

TELTHÁZ! - Analog Balaton // Barlang
2024-08-31 19:00 - 22:00 | Barlang, Dunakorzó 18., Szentendre, 2000, Magyarország
Csaó srácok!
lezárjuk együtt a nyarat Szentendrén? Augusztus 31-én tali a Barlangban.
A koncert után DJ Ernő Piaf zenél zárásig.Belépő a koncert után: 1800 Ft
A rendezvény az NKA Hangfoglaló Könnyűzenei Támogató Program támogatásával valósul meg.

Lóci játszik koncert
2024-08-31 19:30 - 21:00 | Duna korzó, Duna korzó, Szentendre, Pest megye, 2000
A 2014 óta működő zenekar történetét Csorba Lóci névadó frontember alapozta meg, amikor megírta a VAN című mozi filmzenéjét. Ezt követte a Ki Mit Tube, és a Cseh Tamás Program elismerése, egy sikeres turné a Margaret Islanddel közösen, majd fölényesen megnyerték a Veszprémi Utcazene Fesztivál közönségdíját. 2017-ben megnyerték a Fonogram „Év Felfedezettje” díját, és a Nagy-Szín-Pad verseny győztesei lettek, így az összes fesztiválon kiemelt helyen léptek fel.

A Lóci játszik őszinte életszemléletével, és energikus színpadi jelenlétével keríti hatalmába a koncertre látogatókat. A néhol balkáni, néhol alternatív zenekar olyan bensőséges és szórakoztató hangulatot hoz a színpadra, hogy a hallgatónak nincs más feladata, mint ellazulni, és átadni magát a fúvósokkal tarkított funky szólamoknak. A vidám köntösbe bújtatott mindennapi valóságainkat és nehézségeinket megfogalmazó dalszövegekkel könnyen lehet azonosulni.

A zenekar tagjai:Csorba Lóci – basszusgitár, énekdr. Dobozy Ágoston – zongoraFülöp Bence – gitárFábián Tibor – dobVadász Gellért – szaxofonRácz Dániel – trombita

Helyszín: Borkorzó nagyszínpadA részvétel ingyenes!

Megvalósult a Nemzeti Kulturális Alap támogatásával.

A programváltoztatás jogát fenntartjuk.
